Πανεπιστήμιο Φρειδερίκου και Αλεξάνδρου των Έρλανγκεν-Νυρεμβέργης

Το Πανεπιστήμιο Φρίντριχ Αλεξάντερ Ερλάνγκεν-Νυρεμβέργης (γερμανικά: Friedrich-Alexander-Universität Erlangen-Nürnberg) είναι το τρίτο μεγαλύτερο πανεπιστήμιο της Βαυαρίας, με περίπου 40.000 φοιτητές. Ιδρύθηκε στο Έρλανγκεν το 1743 και εδρεύει επίσης στη Νυρεμβέργη από το 1961. Αργότερα ξεκίνησε η λειτουργία τμημάτων του στη Φύρτη. Περί τα δύο τρίτα των φοιτητών σπουδάζουν στο Έρλανγκεν και το ένα τρίτο στη Νυρεμβέργη. Το πανεπιστήμιο κατατάσσεται σταθερά ανάμεσα στο 15% των καλύτερων πανεπιστημίων του κόσμου. Ιστορία Πήρε το όνομά του από τον Φράγκο Μαργράβο Φρειδερίκο του Βρανδεμβούργου-Μπαϊρόιτ, ο οποίος ίδρυσε το πανεπιστήμιο και τον Κάρολο Αλέξανδρο του Βραδεμβούργου-Άνσμπαχ, ο οποίος συνέβαλε σημαντικά στην εδραίωση του. Κατά την ίδρυση του το πανεπιστήμιο αποτελείτε από την θεολογική, νομική, ιατρική και φιλοσοφική σχολή. Αργότερα δημιουργήθηκαν οι παρακάτω σχολές. Σχολή Θετικών Επιστημών Ι (μαθηματικά και φυσική) Σχολή Θετικών Επιστημών II (βιολογία, χημεία και φαρμακευτική) Σχολή Θετικών Επιστημών III (γεωγραφία, γεωλογία/ορυκτολογία/παλαιοντολογία) Σχολή Επιχειρήσεων και Κοινωνικών Επιστημών (1961) στη Νυρεμβέργη Τεχνική Σχολή (1966) Παιδαγωγική Σχολή (1972) στη Νυρεμβέργη Σχολές Το 2022 μετά από πολυάριθμες αναδιοργανώσεις το πανεπιστήμιο αποτελείται από 5 σχολές. Σχολή Ανθρωπιστικών, Κοινωνικών Επιστημών και Θεολογίας Σχολή Επιχειρήσεων, Οικονομίας και Νομικής Ιατρική Σχολή Σχολή Θετικών Επιστημών Πολυτεχνική Σχολή Υπερυπολογιστής Χέλμα Ο υπερυπολογιστής Χέλμα (αγγλικα: Helma) τον Νοέμβριο του 2024 κατάχθηκε απο την λίστα Top500 ως ο 79ος πιο γρήγορος υπερυπολογιστής στον κόσμο ενώ τον Ιούνιο του 2025 κατατάχθηκε στην 51η θέση της ίδιας λίστας, με υπολογιστική απόδοση 32,22 Pflop/s. Πρόκειται για το ταχύτερο υπερυπολογιστικό σύστημα που λειτουργεί σε πανεπιστήμιο στη Γερμανία και το τρίτο ταχύτερο στη χώρα συνολικά. Ο υπερυπολογιστής διαθέτει συνολικά 768 GPU τύπου Nvidia H100 και H200. Το όνομά του προέρχεται από τη Βιλελμίνη, Μαργραβίνα του Βρανδεμβούργου-Μπάιροϊτ (1709–1758), η οποία, μαζί με τον σύζυγό της Φρειδερίκο, ίδρυσε το πανεπιστήμιο το 1743. Το πανεπιστήμιο διαθέτει ακόμα τα συστήματα Alex και Fritz, τα οποία κατατάσσονται επίσης στις θέσεις 292 και 323 στη λίστα Top500. Πανεπιστημιακό νοσοκομείο Το πανεπιστημιακό νοσοκομείο σήμερα διαθέτει περισσότερες από 1300 κλίνες και συγκαταλέγεται ως ένα από τα 100 καλύτερα νοσοκομεία στον κόσμο. Ακαδημαϊκή αξιολόγηση Times Higher Education Ranking (THE) 2025: θέσεις 201-250 (2024: 193η) Το 2023 και το 2024, στην βαθμολογία THE, το πανεπιστήμιο ορίσθηκε ως το καλύτερο παγκοσμίως στην κατηγορία "Βιομηχανία, καινοτομία και υποδομές", καθώς και ως το καλύτερο Γερμανικό πανεπιστήμιο στην κατηγορία "Υγεία και ευημερία". QS World University Ranking 2025: 224η θέση (2024: 229η) Round University Ranking 2025: 174η θέση παγκοσμίως στην γενική κατάταξη και 32η θέση στην ερευνητική. 3ο καλύτερο Γερμανικό πανεπιστήμιο. (2024: 192/32/4) Reuters Top 100 "The World's Most Innovative Universities" 2019: 14η θέση παγκοσμίως, 2η θέση στην Ευρώπη, 1η θέση στην Γερμανία Νομπελίστες Εμίλ Φίσερ (1852–1919), χημικός, Νόμπελ Χημείας 1902 Έντουαρντ Μπούχνερ (1860–1917), χημικός, Νόμπελ Χημείας 1907 Άρθουρ Χάρντεν (1865–1919), χημικός, Νόμπελ Χημείας 1929 Χάραλντ τσουρ Χάουζεν (1936–2023), ιολόγος, Νόμπελ Φυσιολογίας και Ιατρικής 2008 Αξιόλογοι απόφοιτοι και καθηγητές Σάμουελ Χάνεμαν (1755 - 1843), ιατρός, ιδρυτής της ομοιοπαθητικής Γκέοργκ Ωμ (1789 - 1854), φυσικός Γιούστους φον Λήμπιχ (1803 - 1873), χημικός Λούντβιχ Φόιερμπαχ (1804 - 1872), φιλόσοφος και ανθρωπολόγος Λουί Αγκασίζ (1807–1873), βιολόγος και γεωλόγος Φέλιξ Κλάιν (1849–1925), μαθηματικός Λορέντζος Μαβίλης (1860-1912), ποιητής Εμάνουελ Λάσκερ (1868–1941), παγκόσμιος πρωταθλητής σκακιού, μαθηματικός, φιλόσοφος Έμι Νέτερ (1882–1935), μαθηματικός, θεώρημα της Νέδερ Χανς Γκάιγκερ (1882 - 1945), φυσικός Λούντβιχ Έρχαρτ (1897–1977), πρώην Καγκελάριος της Γερμανίας 1963–1966 Παραπομπές